Document ID: /roh_data/filtered/Billingualer_Corpus_interleaved-de-rm.jsonl.gz/1741

This is a text translated from German to Rumantsch Grischun.
Graubünden will drohendem Pflegepersonalmangel entgegentreten

Schweizweit hat die Publikation von Zahlen zum zukünftigen Bedarf an Pflegefachkräften für Aufsehen gesorgt. Um den Bedarf für Graubünden zu kennen und einem allenfalls drohenden Pflegepersonalmangel begegnen zu können, hat der Kanton einen "runden Tisch" einberufen und eine Studie zur Pflegeausbildung und zum Pflegepersonalmangel erarbeiten lassen. Die Studie zeigt auf, dass Graubünden in Zukunft ein Pflegepersonalmangel droht. Die Regierung prüft nun geeignete Gegenmassnahmen.

Die vom Büro für arbeits- und sozialpolitische Studien BASS erstellte Studie sollte als faktenorientierte und wissenschaftliche Grundlage dienen, um mögliche bildungs- und arbeitsmarktpolitische Massnahmen gegen den drohenden Pflegepersonalmangel bewerten und politisch diskutieren zu können.

Zusätzlicher Bedarf ab dem Jahr 2020

Die BASS-Studie zeigt zunächst auf, dass es im Kanton Graubünden derzeit keinen Pflegepersonalmangel gibt. Allerdings gibt es bereits Anzeichen, die auf eine Verknappung des Angebots an Pflegefachkräften hindeuten. Bedingt durch den steigenden Pflegebedarf muss für die Zukunft auch im Kanton Graubünden mit einem Pflegepersonalmangel gerechnet werden. Insbesondere prognostiziert die Studie für das Jahr 2020 einen zusätzlichen Bedarf an Pflegefachkräften im Umfang von 12.5 Prozent. Dieser zusätzliche Bedarf kann gemäss der Studie nicht gedeckt werden, wenn nicht geeignete Massnahmen ergriffen werden. Insgesamt steht der Kanton Graubünden im Vergleich zur gesamten Schweiz relativ gut da und hat derzeit mit einem weniger stark ausgeprägten Pflegepersonalmangel zu rechnen.

Dass der erwartete Pflegepersonalmangel im Kanton Graubünden weniger akzentuiert ausfällt als in der Gesamtschweiz, ist unter anderem darauf zurückzuführen, dass der Kanton Graubünden im Vergleich zu anderen Kantonen der Deutschen Schweiz überdurchschnittlich viele Pflegefachkräfte ausbildet. Dies gilt insbesondere bezüglich der Ausbildung von Pflegefachfrauen/männer HF. Die Zahl der auszubildenden Fachangestellten Gesundheit ist – im Vergleich zu anderen Kantonen – allerdings unterdurchschnittlich. Die Studie zeigt, dass es bezüglich der Ausbildung von Fachangestellten Gesundheit zu wenige Lehrstellen gibt, bezüglich der Ausbildung von Pflegefachfrauen/männer HF hingegen zu wenige Ausbildungs-Kandidaten/innen.

Verschiedene Handlungsempfehlungen

Die Studie macht diverse Handlungsempfehlungen, so insbesondere die nachfolgend skizzierten:

Es müssen sowohl Massnahmen ergriffen werden, welche die Berufsverweildauer der verfügbaren Pflegefachkräfte erhöhen, als auch Massnahmen, die darauf abzielen, die Anzahl auszubildender Pflegefachkräfte zu erhöhen.

Im Gesundheitswesen zeichnet sich wie in anderen Wirtschaftszweigen vor dem Hintergrund der demografischen Entwicklung (Überalterung) ein Fachkräftemangel ab. Deshalb empfehlen sich Massnahmen, die das Erwerbsvolumen (Erwerbstätigenquote, Beschäftigungsgrad, Erwerbsunterbrüche von Müttern) der ausgebildeten Pflegefachkräfte erhöhen. Da rund 90 Prozent der Pflegefachkräfte Frauen sind, drängen sich Massnahmen zur Verbesserung der Vereinbarkeit von Familie und Beruf auf.

Im Ausbildungsbereich ist das Trittbrettfahrer-Problem zu lösen. Heute ist gemäss Studie die Ausbildung von Pflegefachkräften für die Versorgungsbetriebe in den meisten Fällen betriebswirtschaftlich nicht rentabel. Dies führt zu einem Trittbrettfahrer-Problem und letztlich dazu, dass in Zukunft zu wenig Pflegefachkräfte ausgebildet werden.

Regierung prüft geeignete Massnahmen

Um dem Handlungsbedarf gerecht zu werden, hat die Regierung eine interdepartementale Arbeitsgruppe unter der Leitung von Regierungspräsident Claudio Lardi eingesetzt, die Teilfragen (Praktikumsentschädigungen HF, Assistenzausbildungen) bearbeiten wird. Zudem wird auch der von Regierungsrätin Barbara Janom Steiner initiierte "runde Tisch" weiterarbeiten. Zum "runden Tisch" gehören unter anderem Vertretungen der Arbeitgeberverbände (Bündner Spital- und Heimverband, Spitex Verband, OdA Gesundheit und Soziales) und der Berufsverbände. Im Auftrag des Departements für Justiz, Sicherheit und Gesundheit soll dieser nun die Empfehlungen der Studie diskutieren und auf ihre Eignung, den sich abzeichnenden Pflegepersonalmangel zu verhindern, diskutieren und beurteilen.

Auskunftspersonen:

- Regierungspräsident Claudio Lardi, Vorsteher Erziehungs-, Kultur- und Umweltschutzdepartement, Tel. 081 257 27 01

- Regierungsrätin Barbara Janom Steiner, Vorsteherin Departement für Justiz, Sicherheit und Gesundheit, Tel. 081 257 25 01

Gremium: Regierung

Quelle: dt Standeskanzlei Graubünden

10.03.2010
Il Grischun vul agir cunter la mancanza imminenta da persunal da tgira

La publicaziun davart las cifras dal basegn futur da forzas spezialisadas da tgira ha chaschunà agitaziun. Per enconuscher il basegn dal Grischun e per pudair impedir ina eventuala mancanza da persunal da tgira ha il chantun organisà ina "maisa radunda" e laschà elavurar in studi davart la scolaziun da tgira e davart la mancanza da persunal da tgira. Il studi mussa ch'ina mancanza da persunal è imminenta per il Grischun en il futur. La regenza examinescha ussa cuntramesiras adattadas.

Il studi ch'è vegnì fatg dal biro per studis sociopolitics e da lavur (BASS) duess servir sco basa scientifica che s'orientescha vi dals fatgs, per pudair giuditgar mesiras pussaivlas per la politica da furmaziun e per il martgà da lavur e per pudair discutar politicamain en chaussa.

Basegn supplementar a partir da l'onn 2020

Il studi dal BASS mussa en emprima lingia ch'i na dat per il mument nagina mancanza da persunal da tgira en il chantun Grischun. Però datti gia indizis che mussan che la purschida da forzas spezialisadas da tgira è stgarsa. Tras il basegn da tgira creschent ston ins er quintar en il chantun Grischun cun ina mancanza da persunal da tgira. Il studi prognostitgescha surtut per l'onn 2020 in basegn supplementar da forzas spezialisadas da tgira da radund 12.5 pertschient. Quest basegn supplementar na po betg vegnir cuvrì tenor il studi, sch'i na vegnan betg prendidas mesiras adattadas. La situaziun dal chantun Grischun è en cumparegliaziun cun l'entira Svizra relativamain buna. Per il mument sto el quintar cun ina mancanza da persunal main pregnanta.

Che la mancanza da persunal da tgira spetgada en il chantun Grischun n'è main accentuada ch'en l'entira Svizra, è tranter auter d'attribuir al fatg ch'il chantun Grischun scolescha en cumparegliaziun cun auters chantuns da la Svizra tudestga dapli forzas spezialisadas da tgira che la media. Quai vala cunzunt per la scolaziun da tgirunzas e da tgirunzs diplomads SPS. Il dumber d'emploiadas e d'emploiads spezialisads da sanadad CCS è dentant sut la media, sch'ins cumpareglia cun auters chantuns. Il studi mussa ch'i dat memia paucas plazzas d'emprendissadi per la scolaziun d'emploiadas e d'emploiads spezialisads da sanadad CCS e ch'i manca candidatas e candidats qualifitgads per pudair far la scolaziun da tgirunza u tgirunz diplomà SPS.

Diversas recumandaziuns d'agir

Il studi recumonda diversas acziuns, en spezial quellas che vegnan skizzadas qua sutvart:

Ins sto prender mesiras, per che las forzas spezialisadas da tgira disponiblas lavurian pli ditg sin lur mastergn, ma er mesiras che han la finamira d'augmentar il dumber da las forzas da tgira spezialisadas.

En il sectur da la sanadad datti sin fundament dal svilup demografic (vegliandrament) ina mancanza da forzas spezialisadas da tgira. Perquai èsi da recumandar mesiras che augmentan il volumen da lavur (quota da persunas cun activitad da gudogn, grad d'occupaziun, interrupziuns da gudogn da mammas). Cunquai che radund 90 pertschient da las forzas spezialisadas da tgira èn dunnas, èsi necessari da prender mesiras per meglierar la cumpatibilitad da la professiun cun la famiglia.

En il sectur da la scolaziun ston ins schliar il problem da profitunzs. En blers cas n'è la scolaziun da forzas spezialisadas da tgira betg rentabla ozendi tenor il studi per ils manaschis ord l'aspect economic. Quai chaschuna il problem da profitunzs, uschia ch'i vegnan la fin finala scoladas memia paucas forzas spezialisadas da tgira.

La regenza examinescha mesiras adequatas

Per ademplir il basegn d'agir ha la regenza incaricà ina gruppa da lavur interdepartamentala sut la direcziun dal president da la regenza Claudio Lardi. Quella vegn a tractar dumondas parzialas (indemnisaziuns dals practicums SPS, scolaziuns d'assistenza). Plinavant vegn er la "maisa radunda" iniziada da cussegliera guvernativa Barbara Janom Steiner a lavurar vinavant en chaussa. A la "maisa radunda" fan part tranter auter las represchentanzas da las federaziuns professiunalas e da las federaziuns da las patrunas e dals patruns (federaziun grischuna "chasas ed ospitals", federaziun da spitex, organisaziun dal mund da lavur "sanadad e fatgs socials"). Per incumbensa dal departament da giustia, segirezza e sanadad duess questa "maisa radunda" discutar davart las recumandaziuns dal studi e giuditgar, sche talas èn adattadas d'impedir la mancanza da persunal da tgira che vegn a sa mussar en il futur.

Infurmaziuns:

- president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

10.03.2010